Els alumnes de fotografia de l’EASD tornen a exposar en la Casa de Cultura
2025-07-24

Ja s’ha convertit en una cita habitual dins del calendari d’exposicions de la Casa de Cultura de Burjassot i la temporada de 2017 no serà una excepció. L’Escola d’Art i Superior de Disseny de València (EASD) ha trobat en la Casa de Cultura de Burjassot un lloc idoni perquè els seus alumnes exposen les obres, de fotografia en aquest cas, que realitzen durant el curs i que constitueixen, d’una banda treballs de les seues assignatures i, per una altra, les seues primeres creacions encaminades a la professionalitat.

Així, els alumnes de Primer del Cicle de Fotografia de l’EASD presentaran la mostra “Haluros de Plata”, que es podrà contemplar del 23 gener al 10 de febrer, en l’horari habitual de la Casa de Cultura. Els alumnes que exposaran enguany són Adrián García Cordellat, Alexandre Parra Ruiz, Clara Niclós Borrás, Débora Payá Samper, Estefanía Nieves Soriano Ureña, Fabio Mogrovejo Florentini, Idoia Fos Mafé, Ignacio de Astorza, Jorge Visa Tarín, José Manuel Villagordo Saura, Laia Fontanet Guzmán, Laura Guillot Del Amo, Leticia Ferrer Llinares, Lidia Bianchi, Lilia Ana Ramos, Lua Fabrizz, Marc Ferrer Cunyat, Marga Sanchís Girbes, Marie Lambrecht, Miguel Ángel Sinisterra Quiñones, Paula Rafet López, Paula Reig Escrivà i Rubén García Bresó.

Aquests vint-i-tres alumnes mostraran, amb les seues fotografies, les seues particulars visions de la realitat a partir d’un objectiu fotogràfic; visions emmarcades en diferents gèneres com el reportatge, el nu, el retrat, la fotografia plàstica o el paisatge, entre altres. Aquest projecte coral que els estudiants han preparat és una mostra pràctica de tots els coneixements que han adquirit en quatre mesos d’ensenyament i també un acostament al talent i les inquietuds artístiques d’aquests joves creadors.